pythainlp/thai_wikipedia_clean_20230101 huggingface dataset:
และโรควิลสัน
อาการฟุ้งพล่านทุติยภูมิยังอาจเกิดจากสารเช่น L-DOPA และยาปฏิชีวนะรักษาวัณโรคคือ isoniazid ซึ่งเปลี่ยนการทำงานของสารสื่อประสาทแบบ monoaminergic (รวมเซโรโทนิน, โดพามีน, norepinephrine และเอพิเนฟรีน, เมลาโทนิน)
ภาวะต่าง ๆ รวมทั้งการขาดวิตามินบี
ภาวะเลือดมียูเรีย (uremia)
และ carcinoid syndrome ซึ่งเป็นอาการทุติยภูมิจากเนื้องอก carcinoid (คือเนื้องอกที่โตช้า ๆ ในระบบประสาทร่วมต่อมไร้ท่อ)
ก็พบว่าก่ออาการฟุ้งพล่านทุติยภูมิ และดังนั้น ก็ก่ออาการหลงผิดแบบนี้
เพื่อวินิจฉัยอาการหลงผิด แพทย์อาจใช้แบบประเมิน MacArthur-Maudsley Assessment of Delusions Schedule กับคนไข้
โรคที่เกิดร่วม.
โรคจิตเภทเป็นความผิดปกติทางจิตใจที่มีอาการไม่รู้ความจริงและมีพฤติกรรมโรคจิตรวมทั้งประสาทหลอนและอาการหลงผิด (คือความเชื่อที่ไม่จริงซึ่งคงยืนแม้มีหลักฐานขัดแย้ง)
อาการหลงผิดในโรคจิตเภทมักเกิดเป็นการตอบสนองเมื่อคนไข้พยายามอธิบายประสาทหลอนของตน
โดยเฉพาะแล้ว อาการหลงผิดว่าตนเขื่องมักพบในโรคจิตเภทแบบหวาดระแวง (paranoid schizophrenia) ที่คนไข้มีความรู้สึกเกินจริงเกี่ยวกับความสำคัญ บุคลิกภาพ ความรู้ หรืออำนาจของตนเกินจริงไปอย่างมาก
ตัวอย่างเช่น คนไข้อาจบอกว่าตนเป็นเจ้าของบริษัทใหญ่ และเสนอเขียนเช็คให้เจ้าหน้าที่โรงพยาบาลมูลค่า (ประมาณ ) ถ้าช่วยคนไข้ให้หนีออกจาก รพ.
อาการหลงผิดว่าตนเขื่องที่สามัญอีกอย่างหนึ่งในโรคจิตเภท (สำหรับคนตะวันตก) มีตีมเกี่ยวกับศาสนา เช่น เชื่อว่าตนเป็นพระเยซู
โรคอารมณ์สองขั้ว.
โรคอารมณ์สองขั้วประเภทที่ 1 (bipolar I disorder) อาจทำให้อารมณ์ผิดปกติอย่างรุนแรง หรือทำให้อารมณ์สลับระหว่างความซึมเศร้ากับอาการฟุ้งพล่าน
ในอาการเกือบฟุ้งพล่านหรือฟุ้งพล่าน คนไข้โรคนี้บางคนจะมีอาการหลงผิดคิดตนเขื่อง
การปกป้องความคิด/ความรู้สึกแบบหลงผิดเช่นนี้อาจทำให้หงุดหงิด หวาดระแวง และกลัวอย่างรุนแรง
คนไข้โรคอารมณ์สองขั้วโดยมากไม่ค่อยมีอาการหลงผิด
ปกติเมื่อเกิดระยะความตื่นเต้นที่เรียกว่า อาการฟุ้งพล่าน (mania) คนไข้อาจประสบกับความรู้สึกดีใจ ความเดือดดาล พร้อมกับความคิดและความเชื่อคิดว่าตนเขื่อง
ในรูปแบบที่รุนแรงสุด ซึ่งเคยเรียกว่า megalomania คนไข้อาจได้ยินเสียงซึ่งสนับสนุนความเชื่อเขื่อง ๆ เหล่านี้
เมื่อมีอาการหลงผิด อาจเชื่อว่า ตนเป็นพระเจ้าแผ่นดิน หรือคนอัจฉริยะในการสร้างสรรค์ และสามารถแม้กำจัดความยากจนในโลกเพราะตนมีจิตใจกว้างขวางอย่างสุด ๆ
รอยโรคในสมองกลีบขมับโดยหลักจะรายงานในคนไข้ที่มีอาการหลงผิดว่ามีคนตามรังควานและอาการหลงผิดที่ทำให้รู้สึกผิด (ในสิ่งที่ตนไม่ได้เกี่ยวข้อง) ในขณะที่รอยโรคที่สมองกลีบหน้าและสมองส่วนกลีบหน้า-ขมับ (frontotemporal) จะเกิดในคนไข้ที่มีอาการหลงผิดแบบนี้, ในคนไข้โรค Cotard’s syndrome และในคนไข้โรค delusional misidentification syndrome
ซึ่งเป็นจิตบำบัดรูปแบบหนึ่งที่เบื้องต้นใช้รักษาความซึมเศร้า
แต่ปัจจุบันใช้รักษาความผิดปกติทางจิตหลายอย่างเพื่อบรรเทาความทุกข์และความพิการ
ในช่วงบำบัด แพทย์พยาบาลจะเชื่อมความหลงผิดนี้กับความเชื่อที่เป็นมูลฐานโดยตามลำดับการอนุมานต่อ ๆ กัน (inference chaining)
คือพยายามหาจุดประสงค์/ความหมายสำหรับคนไข้และลำดับการคิดที่เป็นมูลฐานของความเชื่อเช่นนี้
เช่น ถามว่า "ถ้านี่เป็นจริง มันหมายความว่าอย่างไรสำหรับคุณ ? คำอธิบายอันไหนคุณอยากจะให้เป็นจริง ?"
คนไข้ความผิดปกติทางจิตใจที่มีอาการหลงผิดคิดตนเขื่องพบว่า เสี่ยงคิดและพยายามฆ่าตัวตายน้อยกว่า
งานปี 2006 ที่วิจัยคนไข้ ที่มีพื้นเพประวัติต่าง ๆ กันมาก พบว่า ความหลงผิดคิดตนเขื่องเป็นอาการหลงผิดที่สามัญที่สุดต่อจากการมีคนตามรังควาน
ความต่าง ๆ กันของการเกิดความหลงผิดคิดตนเขื่องในคนไข้โรคจิตเภทต่างวัฒนธรรมก็พบด้วยในงานวิจัยต่าง ๆ
งานหนึ่งพบว่า GD ในคนไข้โรคอารมณ์สองขั้ว (59%) สามัญกว่าคนไข้โรคจิตเภท (49%) ตามด้วยคนไข้โรคใช้ยาเสพติด  (30%) และคนไข้โรคซึมเศร้า (21%)
อายุที่เริ่มเกิดโรคอารมณ์สองขั้วอ้างว่า สัมพันธ์กับการเกิด GD
ตามงานปี 2000 GD เกิดในคนไข้ 74% ผู้มีอายุ หรือน้อยกว่าเมื่อเกิดโรค เทียบกับเกิดกับคนไข้ 40% ผู้มีอายุ หรือมากกว่าเมื่อเกิดโรค
งานวิจัยแสดงว่า ความรุนแรงของ GD สัมพันธ์โดยตรงกับความภูมิใจในตนที่สูงกว่าในบุคคล และสัมพันธ์อย่างผกผันกับระดับความซึมเศร้าหรือระดับการประเมินตัวเองในเชิงลบของคนไข้
งานศึกษาพบว่า การเกิด GD ไม่มีความแตกต่างระหว่างเพศที่สำคัญ
แต่ก็พบว่าสิ่งที่หลงผิด (contents) จะต่างกันระหว่างเพศ
อนึ่ง ยังพบด้วยว่า การเกิด GD ในบุคคลที่ได้การศึกษาอย่างน้อยระดับปฐมศึกษาหรือมัธยมศึกษาจะสูงกว่าคนที่ได้การศึกษาน้อยกว่า
การเกิด GD ในพี่คนโตจะมากกว่าน้องคนเล็ก
Grandiose delusions
Grandiose delusion
ภาวะหลงผิดคิดว่าตนเขื่อง
ภาวะหลงผิดว่าตนเขื่อง
ความหลงผิดคิดตนเขื่อง
ความหลงผิดคิดว่าตนเขื่อง
ความหลงผิดว่าตนเขื่อง
อาการพูดน้อย
ในสาขาจิตวิทยา อาการพูดน้อย ( จากคำกรีกว่า ἀ- แปลว่า ไร้ และ λόγος แปลว่า การพูด หรือ poverty of speech)
เป็นการไม่พูดถึงสิ่งที่ไม่ได้ถามหรือไม่ได้เตือนให้พูด ซึ่งทั่วไปต่างกับการพูดปกติ
เป็นอาการที่พบในคนไข้โรคจิตเภทและความผิดปกติทางบุคลิกภาพคือ schizotypal personality disorder อย่างสามัญ โดยจัดเป็นอาการเชิงลบ (negative symptom)
ซึ่งอาจทำจิตบำบัดเพื่อรักษาโรคให้ยุ่งยากเพราะสนทนาด้วยลำบาก
การพูดน้อยบ่อยครั้งจัดว่าเป็นรูปแบบหนึ่งของภาวะเสียการสื่อความ (aphasia) ซึ่งเป็นความพิการทั่วไปของสมรรถภาพทางภาษา
ซึ่งมักเกิดกับความพิการทางเชาวน์ปัญญาและภาวะสมองเสื่อมโดยเป็นผลของความเสียหายต่อสมองซีกซ้าย
ภาวะนี้มีลักษณะเป็นการพูดน้อย บ่อยครั้งเพราะกระบวนการทางความคิดถูกขัดขวาง
ปกติแล้ว การบาดเจ็บที่สมองซีกซ้ายอาจเป็นเหตุให้อาการปรากฏในคนหนึ่ง ๆ
เมื่อคุยกัน คนไข้อาการนี้จะตอบน้อยและคำตอบที่ให้จะไร้สิ่งที่พูดเอง
และบางครั้ง อาจไม่ตอบคำถามเลย
คำตอบที่ให้จะสั้น ๆ โดยทั่วไปเป็นการตอบคำถามหรือตอบสนองต่อการเตือนให้พูด
นอกจากสิ่งที่ไม่พูดแล้ว กิริยาท่าทางที่กล่าวคำตอบก็จะได้รับผลด้วย
คนไข้มักตอบไม่ชัด ไม่ออกเสียงพยัญชนะให้ชัดเจนเหมือนปกติ
คำพูดไม่กี่คำที่พูดปกติจะค่อย ๆ เบาลงจนเหลือแต่เสียงกระซิบ หรือจบอย่างดื้อ ๆ ในพยางค์ที่สอง
งานศึกษาได้แสดงสหสัมพันธ์ระหว่างค่าวัดการไม่พูดกับจำนวนและระยะการหยุดชั่วขณะเมื่อพูดตอบคำถามเป็นลำดับที่นักวิจัยถาม
ความไม่สามารถพูดมาจากปัญหาทางใจอันเป็นมูลฐานที่ทำให้คนไข้มีความขัดข้องหาคำที่สมควรในใจ และความขัดข้องทางความคิด
งานศึกษาที่สำรวจคนไข้โดยให้ทำงานแบบ category fluency task แสดงว่า คนไข้โรคจิตเภทที่มีอาการนี้ปรากฏว่ามีความจำอาศัยความหมาย (semantic memory) ที่สับสนกว่าคนในกลุ่มควบคุม
แม้ทั้งสองกลุ่มจะสร้างคำจำนวนเท่า ๆ กัน แต่คำที่คนไข้โรคจิตเภทสร้างจะไม่เป็นระเบียบ การวิเคราะห์แบบกลุ่ม (cluster analysis) พบว่าคนไข้มีการเกาะเกี่ยวความ (coherence) ที่แปลกประหลาด
การพูดน้อยอาจเกิดจากการทำงานผิดปกติของวงจรประสาท คือ frontostriatal circuit ซึ่งมีผลให้หน่วยเก็บความหมาย (semantic store) เสื่อม เป็นศูนย์ที่อยู่ในสมองกลีบขมับและแปลผลทางความหมายของภาษา
ข้อสรุปนี้เหมือนกับที่ได้จากคนไข้โรคฮันติงตันและโรคพาร์คินสัน ซึ่งก็เป็นโรคที่เกี่ยวข้องกับวงจรประสาท frontostriatal circuit เช่นกัน
งานศึกษาทางการแพทย์ได้สรุปว่า ยาที่ให้เพิ่ม (adjunct) บางอย่างช่วยบรรเทาอาการเชิงลบ (negative symptom) ของโรคจิตเภท โดยหลักคือภาวะพูดน้อย
ในงานศึกษาหนึ่ง ยาแก้ซึมเศร้าประเภท tetracyclic antidepressant คือ maprotiline สามารถลดภาวะนี้ได้มากที่สุดโดยลดระดับความรุนแรงได้ถึง 50%
ในบรรดาอาการเชิงลบของโรคจิตเภท ภาวะพูดน้อยตอบสนองต่อยาได้ดีเป็นอันดับสอง ส่วนอันดับแรกคือการไม่มีสมาธิ/การใส่ใจไม่เพียงพอ (attention deficiency)
ยากระตุ้นระบบประสาทกลางคือ dextroamphetamine เป็นยาอีกอย่างที่ได้ทดลองในคนไข้โรคจิตเภทแล้วพบว่า มีประสิทธิผลลดอาการเชิงลบ
แต่วิธีการนี้ไม่ได้พัฒนาต่อเพราะมีผลไม่พึงประสงค์ต่ออาการอื่น ๆ ของโรคจิตเภท เช่น เพิ่มความรุนแรงของอาการเชิงบวก (positive symptom)
ความสัมพันธ์กับโรคจิตเภท.
แม้อาการนี้จะพบในโรคต่าง ๆ แต่ก็พบอย่างสามัญโดยเป็นอาการเชิงลบ (negative symptom) ของโรคจิตเภท
ซึ่งก่อนนี้เคยพิจารณาว่าเกี่ยวกับโรคสมองกลีบหน้า (frontal lobe disorder หรือ dysexecutive syndrome) ในรูปแบบที่เป็นโรคทางจิตเวช
อย่างไรก็ดี งานศึกษาก็ได้แสดงว่า อาการโรคจิตเภทมีสหสัมพันธ์กับโรคสมองกลีบหน้าจริง ๆ
งานศึกษาและงานวิเคราะห์ที่ได้ทำแล้วสรุปว่า ต้องมีปัจจัยอย่างน้อยสามอย่างเพื่อครอบคลุมทั้งอาการเชิงบวกและอาการเชิงลบของโรคจิตเภท
ปัจจัยทั้งสามคือ อาการโรคจิต (psychotic factor) อาการสับสนวุ่นวาย (disorganization factor) และอาการเชิงลบ (negative symptom factor)
งานศึกษาได้แสดงว่า การแสดงอารมณ์ผิดปกติสัมพันธ์อย่างมีกำลังกับพฤติกรรมแปลกประหลากและความผิดปกติทางความคิด (formal thought disorder) ที่เป็นอาการเชิงบวกโดยเป็นส่วนของปัจจัยคือความสับสนวุ่นวาย
ส่วนความพิการทางการใส่ใจสัมพันธ์อย่างสำคัญกับอาการโรคจิต ความสับสนวุ่นวาย และอาการเชิงลบ
อาการพูดน้อยมีทั้งอาการเชิงบวกและเชิงลบของโรคจิตเภท โดยการมีเรื่องพูดน้อย (poverty of content) เป็นปัจจัยคือความสับสนวุ่นวาย และการพูดน้อย (poverty of speech) ใช้เวลาตอบนาน และความคิดชะงัก เป็นปัจจัยคืออาการเชิงลบ
Alogia
การพูดน้อย (จิตวิทยา)
ภาวะพูดน้อย
การไม่พูด (จิตวิทยา)
ภาวะไม่พูด
อาการไม่พูด
การพูดน้อย
Poverty of speech
การบําบัดทางความคิดและพฤติกรรม
เธียต์ริธึมดราก้อนเควสต์
เธียต์ริธึมดราก้อนเควสต์  เป็นวิดีโอเกมแนวริธึมที่พัฒนาโดย indieszero และจัดจำหน่ายโดยสแควร์เอนิกซ์ สำหรับเครื่องนินเท็นโด 3DS ตัวเกมวางจำหน่ายในประเทศญี่ปุ่นในวันที่ 26 มีนาคม ค.ศ. 2015 และเป็นเกมแรกของเกมประเภทนี้ในซีรีส์ "ดราก้อนเควสต์" และเป็นเกม "เธียต์ริธึม" เกมที่สามหลังจากเกม "เธียต์ริธึมไฟนอลแฟนตาซี" และเกม ""
"เธียต์ริธึมดราก้อนเควสต์" มีเพลงกว่า 65 เพลงที่เลือกจากซีรีส์ "ดราก้อนเควสต์" ซึ่งทั้งหมดแต่งโดยโคอิจิ ซูงิยามะ แทร็กเพิ่มเติมถูกปล่อยออกมาเป็นเนื้อหาดาวน์โหลดผ่านทางนินเท็นโดอีช็อป
โหมดการเล่นของเกมมีสามโหมดคือโหมดชาเลนจ์, เล่นเพลงและคาสิโน ในขณะที่แทร็กสามารถปลดล็อกในโหมดชาเลนจ์ ตัวละครที่เล่นได้สามารถปลดล็อกได้ในคาสิโน
Theatrhythm Dragon Quest
ช้าง เอฟเอคัพ รอบชิงชนะเลิศ 2562
ฟุตบอล ช้าง เอฟเอคัพ รอบชิงชนะเลิศ 2562 เป็นนัดชิงชนะเลิศของ ช้าง เอฟเอคัพ 2562, และเป็นฤดูกาลที่ 24 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดย สมาคมกีฬาฟุตบอลแห่งประเทศไทย ในพระบรมราชูปถัมภ์. ครั้งนี้จะลงเล่นที่สนาม ลีโอสเตเดียม ใน ปทุมธานี, ประเทศไทย เมื่อวันที่ 2 พฤศจิกายน พ.ศ. 2562, ระหว่าง ราชบุรี มิตรผล ทีมใหญ่ที่มาจาก ภาคตะวันตก ของประเทศไทย และ การท่าเรือ ทีมใหญ่ที่มาจาก เมืองหลวง ของประเทศไทย.
พูนสวัสดิ์ สำราญสุข
วิวรรธน์ จำปาอ่อน
ราวุฒิ นาคฤทธิ์
เอกชัย ถนัดเดินข่าว
ปรีชา กางรัมย์
เจษฎา ดุจนาคี
ไกเซอร์
ปโตรกลัส
เปเดราสตีส
แขนคันธนู–กระดูกงู
ภุชิสสะ ศุภธนพัฒน์ ชื่อเดิม ภุชิสสะ ธนะพัฒน์ (เกิดเมื่อวันที่ 20 ตุลาคม พ.ศ. 2524) เริ่มเข้าสู่วงการบันเทิงจากเวทีการประกวดดัชชี่บอยแอนด์เกิร์ลปี 2002 และในปัจจุบันเป็นนักแสดงชาวไทยในสังกัดสถานีโทรทัศน์กองทัพบกช่อง 7ปัจจุบันเป็นนักแสดงอิสระ
ภุชิสสะ ศุภธนพัฒน์ ชื่อเดิม ภุชิสสะ ธนพัฒน์ ชื่อเล่น บิ๊ก (ตามลำดับ) เกิดเมื่อวันที่ 20 ตุลาคม พ.ศ. 2524 เป็นนักแสดงและนายแบบชาวไทยเกิดที่จังหวัดนครปฐมปัจจุบันเป็นนักแสดงสถานีโทรทัศน์สีกองทัพบกช่อง 7ปัจจุบันเขาเป็นนักแสดงอิสระ
ภุชิสสะจบการศึกษาโรงเรียนมัธยมโรงเรียนพระปฐมวิทยาลัยและจบการศึกษาอุดมศึกษาปริญญาตรีคณะนิเทศศาสตร์ มหาวิทยาลัยธุรกิจบัณฑิต
เส้นทางเข้าสู่วงการบันเทิงไทยและเป็นหนึ่งในสมาชิกศิลปินวงเฟรนด์และเมื่อในปี 2545 เขาเริ่มต้นจากเวทีการประกวดดัชชี่บอยแอนด์เกิร์ลปี 2002 ต่อมาเมื่อในปี 2546 บิ๊ก ภุชิสสะ ได้รับโอกาสร่วมแสดงละครเรื่องแรก เบญจา คีตา ความรัก แสดงร่วมกับ รพีภัทร เอกพันธ์กุล ศิวัฒน์ โชติชัยชรินทร์ นวพล ภูวดล และ พาทิศ พิสิฐกุล และแสดงคู่กับ ฑิฆัมพร ฤทธิ์ธาอภินันท์ โดยร่วมการร้องเพลงประกอบละครอีกมากมายและเป็นพระเอกละครหลังข่าวเรื่องแรกและได้ลงนามสัญญาเป็นนักแสดงในสังกัดสถานีโทรทัศน์สีกองทัพบกช่อง 7และในปีนั้นเขาได้รับรางวัล ท็อปอวอร์ด 2003 สาขานักแสดงนำชายจากละครเรื่อง เบญจา คีตา ความรัก และผลงานละครอีกคับคั่งเมื่อภายหลังเขาได้รับบทบาทนักแสดงสมทบชายจากละครเรื่อง ลูกไม้หลากสี เมื่อในปี 2548 แสดงร่วมกับ ศิวัฒน์ โชติชัยชรินทร์ และ เอมี่ กลิ่นประทุม
ปัจจุบันภุชิสสะได้เข้าร่วมพิธีมงคลสมรสกับซินดี้ ช้องมาศ แฟนสาวนอกวงการคบหาดูใจมานาน 2 ปี โดยจัดขึ้นที่จังหวัดนครปฐมเมื่อวันที่ 23 มกราคม พ.ศ. 2559
ดรากอนสคราวน์
ดรากอนสคราวน์  เป็นเกมแอ็กชันเล่นตามบทบาท 2 มิติ ที่พัฒนาโดยวานิลลาแวร์สำหรับเพลย์สเตชัน 3 และเพลย์สเตชันวิต้า ซึ่งมีฉากอยู่ในโลกจินตนิมิตยุคกลางแห่งดาบและเวทมนตร์ เกมดังกล่าวมีผู้เล่นสี่คนที่เดินทางผ่านคุกปราสาทและลายวงกตที่อันตรายเพื่อค้นหาโชคลาภและการผจญภัย ตัวเลือกแบบร่วมมือกัน ได้แก่ หลายผู้เล่นในประเทศ และผู้เล่นสี่คนวางในเซสชันในบริการเพลย์สเตชัน เน็ตเวิร์ก ของโซนี่ ด้วยการบันทึกที่ใช้ร่วมกันและการเล่นข้ามแพลตฟอร์ม ส่วนพอร์ตที่ได้รับการปรับปรุงสำหรับเพลย์สเตชัน 4 "ดรากอนสคราวน์ โปร" ได้รับการเปิดตัวในปี ค.ศ. 2018
"ดรากอนสคราวน์" เป็น เป็นวิดีโอเกมเกมแอ็กชันเล่นตามบทบาทเลื่อนด้านข้างสองมิติ (2D) ที่ผู้เล่นสวมบทเป็นนักผจญภัยสำรวจดันเจียนในอาณาจักรไฮแลนด์ ฐานนักผจญภัยเป็นเมืองที่เป็นหัวใจของอาณาจักร ที่ซึ่งผู้เล่นโต้ตอบกับสถานที่แตกต่างกันโดยประชากรตัวละครที่ผู้เล่นไม่ได้ควบคุม (NPCs) ที่ให้ความช่วยเหลือ ได้แก่ สมาคมนักผจญภัยซึ่งภารกิจเป็นที่ยอมรับและผู้เล่นสามารถปลดล็อกสกิลใหม่ได้; ร้านเวทมนตร์ของมอร์แกนที่สามารถซ่อมแซมและอัปเกรดอุปกรณ์ได้; วิหารคานาอัน ที่ผู้เล่นสามารถจ่ายเพื่อคืนชีพกองกระดูกที่พบในดันเจียน และรับสิ่งที่เป็นประโยชน์สำหรับปฏิบัติการดันเจียน; รวมทั้งหอคอยลูเซียน ซึ่งปลดล็อกเวทมนตร์ของอักษรรูนโดยผู้เล่น
"ดรากอนสคราวน์" ได้รับการตอบรับเชิงบวกจากนักวิจารณ์ ตามตัวรวบรวมบทวิจารณ์ของเว็บไซต์เมทาคริติก ส่วนเว็บไซต์ไอจีเอ็น ได้ให้คะแนน"ดรากอนสคราวน์" ที่ 8.5 เต็ม 10 โดยกล่าวถึงมันว่า "เยี่ยมยอด" ในขณะที่เว็บไซต์เกมสปอตยกย่องสรรเสริญให้กับคุณภาพของภาพของเกม โดยให้คะแนนที่ 8 เต็ม 10 ส่วนเว็บล็อกจอยสติคให้คะแนนเกมที่ 4.5 ดาวเต็ม 5 และเว็บไซต์เดสทรักทอยด์ได้ให้คะแนนที่สูงกว่าคือ 9.5 เต็ม 10
"ดรากอนสคราวน์" จำหน่ายได้มากกว่า 300,000 ชุดในประเทศญี่ปุ่นภายในสัปดาห์แรกของการเปิดตัวทั้งในแพลตฟอร์มเพลย์สเตชัน 3 และวิต้า เวอร์ชันวิต้าและเพลย์สเตชัน 3 ยังเป็นเกมอันดับ 1 และ 2 ตามลำดับ ซึ่งเป็นเกมดิจิตอลที่ขายดีที่สุดในเพลย์สเตชัน เน็ตเวิร์ก ของญี่ปุ่นในปี ค.ศ. 2013 และตั้งแต่เดือนกรกฎาคม ค.ศ. 2014 ยอดจำหน่ายทั่วโลกของเกมนี้มีถึง 940,000 ชุด
Dragon's Crown
ปิ๊กอัป
ปิ๊กอัป (เทคโนโลยีดนตรี)
สตีเฟน คิง
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1 ประกอบด้วยอำเภอเขาค้อ อำเภอเมืองเพชรบูรณ์ (เฉพาะตำบลป่าเลา ตำบลสะเดียง ตำบลในเมือง ตำบลดงมูลเหล็ก ตำบลบ้านโคก ตำบลห้วยใหญ่ ตำบลนางั่ว และตำบลท่าพล) และอำเภอหล่มสัก (เฉพาะตำบลบุ่งคล้า ตำบลบุ่งน้ำเต้า ตำบลน้ำชุน ตำบลน้ำก้อ และตำบลหนองไขว่)
เขตเลือกตั้งที่ 2 ประกอบด้วยอำเภอน้ำหนาว อำเภอหล่มเก่า และอำเภอหล่มสัก (ยกเว้นตำบลบุ่งคล้า ตำบลบุ่งน้ำเต้า ตำบลน้ำชุน ตำบลน้ำก้อ และตำบลหนองไขว่)
เขตเลือกตั้งที่ 3 ประกอบด้วยอำเภอวังโป่ง อำเภอชนแดน และอำเภอเมืองเพชรบูรณ์ (เฉพาะตำบลห้วยสะแก ตำบลวังชมภู ตำบลบ้านโตก ตำบลชอนไพร ตำบลนาป่า ตำบลตะเบาะ ตำบลน้ำร้อน และตำบลนายม)
เขตเลือกตั้งที่ 4 ประกอบด้วยอำเภอบึงสามพัน อำเภอหนองไผ่ อำเภอเมืองเพชรบูรณ์ (เฉพาะตำบลระวิง) และอำเภอวิเชียรบุรี (เฉพาะตำบลสามแยก)
เขตเลือกตั้งที่ 5 ประกอบด้วยอำเภอศรีเทพ และอำเภอวิเชียรบุรี (ยกเว้นตำบลสามแยก)
เมซาบูกี
เมซาบูกี  เป็นบริษัทอเมริกันในเปตาลูมา แคลิฟอร์เนีย ผู้ผลิตเครื่องขยายเสียงสำหรับกีตาร์และกีตาร์เบส เปิดให้บริการมาตั้งแต่ปี ค.ศ. 1969
เมซาเริ่มโดย แรนดัลล์ สมิท เป็นร้านซ่อมเล็ก ๆ ซึ่งดัดแปลงแอมป์กีตีาร์ของค่ายเฟนเดอร์ โดยเฉพาะอย่างยิ่ง เฟนเดอร์พรินซ์ตัน (Fender Princeton) การดัดแปลงของสมิท ทำให้แอมป์ขนาดเล็กมีอินพุตเสียงเกนที่ดังขึ้น ตลอดจนในการสร้างเสียงไฮเกน (high-gain) โทนเสียงแตกกีตาร์ ลูกค้ายุคแรกที่มีชื่อเสียง ประกอบด้วย คาร์ลอส ซานตาน่า และ รอนนี วูด และ คีท ริชาดส์ แห่งวงเดอะโรลลิงสโตนส์ การเปิดเผยจากผู้เล่นที่ชื่อดังช่วยทำให้เมซาบูกีเข้าไปติดตลาด และมักถูกอ้างถึงว่าเป็นผู้ผลิตรายแรกที่ทำ บูติกแอมป์ (boutique amplifier)
Mesa Boogie
ภุชิสสะ ธนพัฒน์
เนโอมี สกอตต์
เนโอมี เกรซ สกอตต์ (เกิด 6 พฤษภาคม 1993) เป็นนักแสดงและนักร้องชาวอังกฤษ เธอเป็นที่รู้จักกันดีในบทบาท เจ้าหญิงจัสมิน ในภาพยนตร์ไลฟ์แอ็กชันของดิสนีย์ เรื่อง"Aladdin" (2019) อีกทั้งเธอยังโดดเด่นหลังจากได้รับบทในละครซีรีส์นิยายวิทยาศาสตร์ "Terra Nova" (2011) และ ภาพยนตร์วัยรุ่นบนช่อง Disney Channel เรื่อง"Lemonade Mouth" (2011) และยังมีผลงานภาพยนตร์เรื่องอื่นคือภาพยนตร์ซูเปอร์ฮีโร่ "Power Rangers" (2017) และภาพยนตร์แอ็คชั่น "เรื่อง Charlie's Angels"
เนโอมี สกอตต์ เกิดเมื่อวันที่ 6 พฤษภาคม 1993 ที่ ฮาวน์สโลว์ กรุงลอนดอน เธอเป็นลูกสาวของยูช่า โจชิ แม่ของเธอเกิดในยูกันดา มีเชื้อสายอินเดีย คุชราต และอพยพไปยังสหราชอาณาจักรตั้งแต่อายุยังน้อย คริสโตเฟอร์พ่อของเธอเป็นชาวอังกฤษ สก็อตต์มีพี่ชายชื่อโจชัว สกอตต์ ทั้งพ่อและแม่ของเธอเป็นศิษยาภิบาลที่ Bridge Church, Woodford ใน Redbridge, North East London เธอได้มีส่วนร่วมในงานเผยแผ่ศาสนาและการเผยแพร่ประชาสัมพันธ์ เธอเข้าเรียนที่ Davenant Foundation School ใน Loughton, Essex
สกอตต์ได้แต่งงานกับแฟนหนุ่มนักฟุตบอลชาวอังกฤษชื่อว่า จอร์แดน สเปนซ์ ในเดือนมิถุนายน 2014 หลังจากทั้งคู่คบหาดูใจมายาวนานถึง 4 ปี
ในฐานะศิลปินหลัก
ฮัมบักเกอร์
ฮัมบักเกอร์  หรือ ดับเบิลคอยล์ เป็นประเภทของพิกอัปกีตาร์ไฟฟ้าที่ใช้คอยล์สองตัวติดกัน พิกอัปเกิดจากการรบกวนจากแม่เหล็กไฟฟ้าโดยเฉพาะไฟฮัม (mains hum) พิกอัปส่วนใหญ่ใช้แม่เหล็กเพื่อสร้างสนามแม่เหล็กรอบ ๆ สาย และนำให้เกิดกระแสไฟฟ้าในคอยล์โดยรอบเมื่อสายสั่นสะเทือน (ตัวอย่างเซ่น เพียโซอิเล็กทริกพิกอัป) หากเทียบกับซิงเกิลคอยล์พิกอัป โดยเฉพาะที่ไม่มีแผ่นครอบ ฮัมบักเกอร์ลดเสียงจี่อย่างมาก และผลิตสัญญาณที่ดังขึ้นพร้อมเพิ่มระยะช่วงเสียงกลาง
นาโอมิ สก็อตต์
ซิงเกิลคอยล์
ซิงเกิลคอยล์  เป็นประเภทของแม่เหล็กแปลงสัญญาณหรือพิกอัป สำหรับกีตาร์ไฟฟ้าและกีตาร์เบสไฟฟ้า ที่แม่เหล็กไฟฟ้าจะแปลงสัญญาณจากแรงสั่นสะเทือนของสายไปยังสัญญาณไฟฟ้า ซิงเกิลคอยล์เป็นหนึ่งในสองการออกแบบที่ได้รับความนิยมมากที่สุด พร้อมกับ คอยล์คู่หรือฮัมบักเกอร์พิกอัป
Single coil
อีเอ็มจี
อีเอ็มจี  เป็นชื่อที่ถูกกฎหมายในปัจจุบันของบริษัทที่อยู่ในแซนตาโรซา แคลิฟอร์เนีย ที่ผลิตพิกอัปกีตาร์และอีคิว อีเอ็มจีขายแอ็กทิฟฮัมบักเกอร์ เช่น อีเอ็มจี 81 อีเอ็มจี 85 อีเอ็มจี 60 และ อีเอ็มจี 89 พวกเขายังผลิตพิกอัปแบบพาสซีฟ เช่น อีเอ็มจี-เอซซีซีรีส์ ซึ่งรวมถึงชุด SRO-OC1 และ SC
แอ็กทิฟฮัมบักเกอร์ของพวกเขาเป็นที่นิยมที่สุดในหมู่ศิลปินฮาร์ดร็อกและเมทัล เช่น เมทัลลิกา สเลเยอร์ แซ็กก์ ไวลด์ เซปุลตูรา จูดาสพรีสต์ เอ็กโซดัส, เอ็มเพอเรอร์ แคนนิเบิลคอปส์ ชิลเดรนออฟโบดอม เดธแองเจิล คริปท็อปซี มาเลโวเลนต์ครีเอชัน และ ไพรมัส แต่ยังใช้โดยผู้อื่นเช่น พรินซ์ วินซ์ จิลล์, ไคล์ โซโคล สตีฟ วินวูด สตีฟ ลูคาเทอร์ และ เดวิด กิลมอร์
EMG, Inc.
กีฬาแบดมินตันในซีเกมส์ 2019
กีฬาแบดมินตันในซีเกมส์ 2019 จะจัดขึ้นที่มันตินลูปา สปอร์ตส์ คอมเพล็กซ์ ในเมือง เมโทรมะนิลา, ประเทศฟิลิปปินส์ การแข่งขันมีทั้งหมด 7 ประเภท ได้แก่ ชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม
ด้านล่างนี้เป็นตารางการแข่งขันสำหรับกีฬาแบดมินตัน. เวลาทั้งหมดคือ เวลามาตรฐานฟิลิปปินส์ .
อูโก คาวาเยโร
ทะเลสาบอี้นดอจี้
ทะเลสาบอี้นดอจี้ ( ; ) เป็นหนึ่งในทะเลสาบที่ใหญ่ที่สุดในเอเชียตะวันออกเฉียงใต้ ตั้งอยู่ในอำเภอโม่ญี่น จังหวัดโม่ญี่น รัฐกะชีน ประเทศพม่า มีขนาด ทางด้านทิศตะวันออกไปยังทิศตะวันตก และ ทางด้านเหนือไปยังทิศใต้ มีหมู่บ้านมากกว่า 20 หมู่บ้านอยู่บริเวณทะเลสาบ กลุ่มชาติพันธุ์ที่อาศัยอยู่บริเวณทะเลสาบส่วนใหญ่คือชาวไทใหญ่และชาวกะชีน โดยประกอบอาชีพเกษตรกรเป็นหลัก ทะเลสาบตั้งอยู่สูงจากระดับน้ำทะเล พื้นที่ส่วนใหญ่อยู่ในเขตรักษาพันธุ์สัตว์ป่าทะเลสาบอี้นดอจี้ซึ่งได้รับการขึ้นทะเบียนเมื่อปี ค.ศ. 1999 โดยกระทรวงการท่องเที่ยวเชิงอนุรักษ์
ซีมอร์ ดังแคน
ซีมอร์ ดังแคน  เป็นบริษัทอเมริกันที่รู้จักกันดีที่สุดในการผลิตพิกอัปกีตาร์ และเบส พวกเขายังผลิตก้อนเอฟเฟกต์ ซึ่งออกแบบและประกอบขึ้นในอเมริกา นักกีตาร์และช่างทําเครื่องดนตรี ซีมอร์ ดับเบิลยู. ดังแคน และ แคที คาร์เทอร์ ดังแคน ก่อตั้งบริษัทในปี ค.ศ. 1976 ในแซนตาบาร์บารา รัฐแคลิฟอร์เนีย
ซีมัวร์ ดังคัน
Seymour Duncan
โรงเรียนฝึกซุ่มยิงแห่งสตรีส่วนกลาง
โรงเรียนฝึกซุ่มยิงแห่งสตรีส่วนกลาง  เป็นโรงเรียนทหารโซเวียตในการฝึกสตรีซุ่มยิงเพื่อการสู้รบในสงครามโลกครั้งที่สอง ที่มากกว่าปกติจะเรียกว่าเป็นมหาสงครามของผู้รักชาติในหมู่กองกำลังโซเวียต โรงเรียนได้ฝึกพลซุ่มยิง 1,061 นาย และผู้ฝึกสอนพลซุ่มยิง 407 นายตลอดช่วงสงคราม โรงเรียนได้สร้างนักแม่นปืนที่ประสบความสำเร็จหลายคนกลายเป็นทหารผ่านศึกที่ได้รับเหรียญกล้าหาญ และมีผู้สำเร็จการศึกษาสองคนได้รับบำเหน็จวีรชนแห่งสหภาพโซเวียต
โรงเรียนได้รับการก่อตั้งขึ้นในเวชเนียกี แคว้นมอสโก หลังจากออกคำสั่งเมื่อวันที่ 20 มีนาคม ค.ศ. 1942 โดยกระทรวงกลาโหมเพื่อจัดตั้งโรงเรียน นักเรียนที่มีศักยภาพต้องมีอายุอย่างน้อย 20 ปี, มีร่างกายที่สมบูรณ์, สำเร็จการศึกษาระดับมัธยมศึกษาอย่างน้อยเจ็ดชั้น และผ่านโปรแกรมวซิวอบุช 4 วันชั้นต้น หลังจากการสวนสนามและสาบานกับโรงเรียนที่เปิดอย่างเป็นทางการเมื่อวันที่ 3 พฤษภาคม
ในเดือนกุมภาพันธ์ ค.ศ. 1943 นักเรียนของโรงเรียนบริจาค 69,260 รูเบิลของเงินออมรวมของพวกเธอเพื่อเริ่มต้นการผลิตปืนเล็กยาวเพิ่มเติม เดือนเดียวกันนี้มีการเปิดสนามซ้อมยิงขึ้นที่โคซีโน ในเดือนพฤษภาคมโรงเรียนได้กลายเป็นโรงเรียนฝึกซุ่มยิงแห่งสตรีส่วนกลางอย่างเป็นทางการ ในวันที่ 25 มิถุนายนโรงเรียนได้รับคำสั่งให้จัดตั้งสองกองพันและหนึ่งหน่วยผู้ฝึกสอนพลซุ่มยิงหลังสำเร็จการศึกษา 50 คน ซึ่งได้รับการส่งไปยังแนวรบคาลีนิน และอีก 54 คนได้รับการส่งไปยังแนวรบด้านตะวันตกเฉียงเหนือในชุดแรกของนักเรียนนายร้อย ส่วนในเดือนกรกฎาคมนักเรียนนายร้อยชุดที่สองได้สาบานคำสัตย์ปฏิญาณทางทหารและเริ่มฝึกซ้อม นักเรียนนายร้อยที่ผ่านการสอบของโรงเรียนบัญชาการทหารระดับสูงแห่งมอสโกนอกเหนือจากการสำเร็จการศึกษาก็มียศร้อยตรี ในการสำเร็จการศึกษาเดือนมีนาคม ค.ศ. 1944 ทหารหญิง 150 คนได้รับการส่งไปยังแนวรบด้านตะวันตกเฉียงเหนือ, 75 คนไปยังแนวรบบอลติกที่ 2, 200 คนไปยังแนวรบด้านตะวันตก, 75 คนไปยังแนวรบบอลติกที่ 1 และ 85 คนไปยังแนวรบเบียโลรัสเซียที่ 1
ในเดือนพฤษภาคมปี ค.ศ. 1944 ชุดที่สามของนักเรียนนายร้อยได้สาบานคำสัตย์ปฏิญาณและเริ่มฝึกซ้อม ครั้นวันที่ 25 พฤศจิกายน ค.ศ. 1944 มีผู้หญิง 559 คนออกจากสถานศึกษาเพื่อปฏิบัติหน้าที่ ก่อนที่เหลือนักเรียน 411 คนที่เหลือของการสำเร็จการศึกษาได้รับการส่งไปประจำการในเดือนกุมภาพันธ์ นักเรียนเหล่านั้นรวม 95 คนได้รับการส่งไปยังแนวรบเบียโลรัสเซียที่ 1, 87 คนได้รับการส่งไปยังแนวรบเบียโลรัสเซียที่ 2, 110 คนได้รับการส่งไปยังแนวรบยูเครนที่ 1 และ 119 คนได้รับการส่งไปยังแนวรบยูเครนที่ 4
โรงเรียนถูกยกเลิกตั้งแต่วันที่ 15 มีนาคมถึง 10 พฤษภาคม ค.ศ. 1945 ในขณะที่บุคลากรถูกย้ายไปยังโรงเรียนบัญชาการทหารระดับสูงแห่งมอสโก
Central Women's Sniper Training School
ซีมัวร์ ดังแคน
พีวีย์อิเล็กทรอนิกส์
พีวีย์อิเล็กทรอนิกส์คอร์ปอเรชัน  เป็นบริษัทอเมริกันที่ออกแบบพัฒนา ผลิตและขายอุปกรณ์เครื่องเสียงระดับมืออาชีพ หนึ่งในผู้ผลิตอุปกรณ์เครื่องเสียงที่ใหญ่ที่สุดในโลก มีสำนักงานใหญ่ในเมอริเดียน มิสซิสซิปปี
ทะเลสาบอินดอจี
คัพเค้ก
คัพเค้ก  เป็นเค้กขนาดเล็กที่ออกแบบมาเพื่อให้บริการคนที่ชื่นชอบซึ่งอาจจะอบในกระดาษบาง ๆ หรือถ้วยอะลูมิเนียม
คำอธิบายที่เก่าแก่ที่สุดของสิ่งที่เรียกกันว่าคัพเค้กในปี 1796
คัพเค้กมาตรฐานใช้ส่วนผสมพื้นฐานเช่นเดียวกับเค้กขนาดมาตรฐาน: เนย, น้ำตาล, ไข่ และ แป้ง แป้งเค้กที่ใช้สำหรับคัพเค้กอาจปรุงแต่งหรือมีส่วนผสมอื่น ๆ เช่นลูกเกด เบอร์รี่ ถั่ว ช็อคโกแลตชิพ หรือ สตอเบอรรี่
เนื่องจากขนาดที่เล็กของพวกเขามีประสิทธิภาพมากขึ้นสำหรับการนำความร้อนคัพเค้กอบได้เร็วกว่าเค้กชั้นทั่วไป ในระหว่างการอบปริมาณของแป้งจะเพิ่มขึ้นในขั้นต้นเนื่องจากการผลิตก๊าซคาร์บอนไดออกไซด์จากนั้นจะลดลงเมื่อเย็นลงเนื่องจากการปล่อยก๊าซที่ปล่อยออกมา
คัพเค้กอาจเติมด้วยน้ำตาลหรือการตกแต่งเค้กอื่น ๆ พวกเขาอาจจะเต็มไปด้วยน้ำตาลไอซิ่งผลไม้หรือครีมขนม สำหรับคนทำขนมปังที่ทำคัพเค้กเล็ก ๆ น้อย ๆ มักจะทำได้โดยใช้ช้อนหรือมีดเพื่อควักรูเล็ก ๆ ที่ด้านบนของคัพเค้ก อีกวิธีคือใส่ถุงขนมตรงกลางคัพเค้ก ในเบเกอรี่เชิงพาณิชย์ไส้อาจ
บางคนนิยมใช้คัพเค้กเพื่อเฉลิมฉลองและ แสดงเหตุการณ์หรือ ธีมเฉพาะ
สุธี มีนชัยนันท์
ดร.สุธี มีนชัยนันท์ ผู้นำชาวไทยเชื้อสายจีน ประธานกิตติมศักดิ์ถาวรหอการค้าไทย-จีน ประธานมูลนิธิกู้ภัยร่มไทร ประธานกรรมการเกียรติคุณมูลนิธิเทียนฟ้า คหบดีเมืองมีนบุรี และมหาเศรษฐีที่ดินมูลค่าหลายหมื่นล้าน
ดร.สุธี มีนชัยนันท์ เป็นคนไทยเชื้อสายจีน เดิมแซ่โง้ว ต้นตระกูลเป็นคหบดีเก่าเมืองมีนบุรี ประกอบธุรกิจหลายแขนง อาทิ โรงสีข้าว รับเหมาก่อสร้างสาธารณูปโภคให้แก่ภาครัฐ พัฒนาอสังหาริมทรัพย์ และค้าวัตถุก่อสร้าง
สุธี มีนชัยนันท์ มีอสังหาริมทรัพย์หลายแห่งและที่ดินหลายพันไร่ในกรุงเทพมหานคร มูลค่าหลายหมื่นล้านบาท ปัจจุบันเป็นประธานกิตติมศักดิ์แก่มูลนิธิหลายแห่งในประเทศไทย ทั้งยังบริจาคทรัพย์สินและที่ดิน ให้แก่ ภาครัฐ วัด โรงเรียน วิทยาลัย โรงพยาบาล และ มูลนิธิอื่นๆ หลายแห่งทั้งในประเทศและต่างประเทศ
บาลงดอร์ 2019
บาลงดอร์ 2019  เป็นพิธีประจำปีครั้งที่ 64 ของบาลงดอร์ ซึ่งนำเสนอโดยสมาคมฟุตบอลฝรั่งเศส และยกย่องนักฟุตบอลที่ดีที่สุดในโลกสำหรับปี 2019 ประกาศรายชื่อผู้ชนะในปารีสเมื่อวันที่ 2 ธันวาคม 2562
มีการประกาศรายชื่อผู้เข้าชิงรางวัลในวันที่ 6 พฤศจิกายน 2562 ลิโอเนล เมสซิ ได้รับรางวัลเป็นครั้งที่หกในอาชีพของเขา
เมแกน ราพิโน ได้รับรางวัล บาลงดอร์หญิง 2019 สำหรับผู้เล่นหญิงยอดเยี่ยมที่สุดในโลก
อาลีซง แบเกร์ ได้รับถ้วยรางวัลยาชินในฐานะผู้รักษาประตูที่ดีที่สุดในปี 2019
แบล็ค วิโดว์ (ภาพยนตร์ พ.ศ. 2564)
แบล็ค วิโดว์  เป็นภาพยนตร์ซูเปอร์ฮีโรสัญชาติอเมริกัน เนื้อเรื่องดัดแปลงมาจากตัวละครของมาร์เวลคอมิกส์ในชื่อเดียวกัน ผลิตโดยมาร์เวลสตูดิโอ และจัดจำหน่ายโดยวอลท์ดิสนีย์สตูดิโอภาพยนตร์ "แบล็ค วิโดว์" จะเป็นภาพยนตร์ลำดับที่ 24 ในจักรวาลภาพยนตร์มาร์เวล (MCU) ภาพยนตร์เรื่องนี้กำกับโดยเคต ชอร์ตแลนด์ เขียนบทโดยแจ็ก เชเฟอร์และเน็ด เบนสัน นำแสดงโดยสการ์เลตต์ โยแฮนสัน, ฟลอเรนซ์ พิว, เดวิด ฮาร์เบอร์, โอที แฟกเบนล์ และวิลเลียม เฮิร์ต เหตุการณ์ใน "แบล็ค วิโดว์" จะเกิดขึ้นหลัง "" (2016) เมื่อโรมานอฟต้องหลบหนีการไล่ล่าและถูกบังคับให้เผชิญหน้ากับอดีตของเธอเอง
การพัฒนาภาพยนตร์เริ่มขึ้นในเดือนเมษายน 2004 โดยไลออนส์เกต โดยเดวิด เฮย์เตอร์ได้รับเลือกให้เขียนบทและกำกับ แต่โครงการดังกล่าวไม่ได้เดินหน้าต่อและลิขสิทธิ์ในภาพยนตร์ของตัวละครกลับไปเป็นของมาร์เวลสตูดิโอส์ในเดือนมิถุนายน 2006 โจฮันสันได้รับเลือกให้แสดงในจักรวาลภาพยนตร์มาร์เวลหลายเรื่อง นับตั้งแต่ "มหาประลัยคนเกราะเหล็ก 2" (2010) มาร์เวลและโจฮันสันแสดงความสนใจในภาพยนตร์เดี่ยวหลายครั้งในช่วงหลายปีที่ผ่านมา ก่อนที่เชเฟอร์และชอร์ตแลนด์ได้รับการว่าจ้างในปี 2018 เบนสันและเพียร์สันเข้าร่วมในภายหลัง การถ่ายทำเกิดขึ้นตั้งแต่เดือนพฤษภาคมถึงตุลาคม 2019 ในประเทศนอร์เวย์ เมืองบูดาเปสต์ ประเทศโมร็อกโก สตูดิโอไพน์วู้ดในประเทศอังกฤษ เมืองแอตแลนตา และเมคอน รัฐจอร์เจีย
"แบล็ค วิโดว์" ออกฉายในประเทศสหรัฐทั้งทางโรงภาพยนตร์และดิสนีย์+ ในวันที่ 9 กรกฎาคม 2021 ในขณะที่ในประเทศไทยออกฉายทางโรงภาพยนตร์ในวันที่ 1 ตุลาคม 2021 และทางดิสนีย์+ ในวันที่ 6 ตุลาคม 2021